**TARNYBINĖS KOMANDIRUOTĖS UŽSIENIO VALSTYBĖJE ATASKAITA**

2015 m. spalio 26 d.

Kaunas

**Ataskaitą pateikė**

Visvaldas Matijošaitis, Kauno miesto savivaldybės meras

Povilas Mačiulis, Kauno miesto savivaldybės mero pavaduotojas

**Tarnybinės komandiruotės pagrindas**

Potvarkis dėl Visvaldo Matijošaičio komandiruotės 2015-10-19, Nr. MA-313

Potvarkis dėl Povilo Mačiulio komandiruotės 2015-10-19, Nr. MA-314

**Tarnybinės komandiruotės laikas ir vieta**

2015 m. spalio 21-22 d. Paryžius (Prancūzijos Respublika)

**Tarnybinės komandiruotės metu įvykę susitikimai**

Susitikimas su Lietuvos Respublikos ambasadoriumi UNESCO Arūnu Gelūnu

Susipažinimas su Paryžiaus miesto viešosios infrastruktūros objektais

**Aptarti (svarstyti) klausimai ir šalių pozicijos**

* Susitikimo su Lietuvos Respublikos ambasadoriumi UNESCO Arūnu Gelūnu metu buvo aptartos galimybės Kauno tarpukario architektūrą įtraukti į UNESCO paveldo sąrašą, ekspertų rekomendacijos ir būtini žingsniai šiam tikslui pasiekti.
* Buvos susipažinta su Paryžiaus miesto viešosios infrastruktūros objektais, su inovacijomis įrengiant reklaminius plotus viešosiose erdvėse, miesto infrastruktūros objektų įrengimo ir atnaujinimo galimybėmis, juos pritaikant ir reklamos funkcijoms.

**Pasiūlymai dėl tarnybinėje komandiruotėje įgytų žinių (informacijos) panaudojimo**

* Ambasadorius A. Gelūnas pažadėjo visokeriopą paramą ir pagalbą siekiant Kauno tarpukario architektūrą įtraukti į UNESCO paveldo sąrašą.
* Informacija apie viešosios miesto infrastruktūros gerosios praktikos pavyzdžius perduota atsakingiems Administracijos specialistams.

**Atsivežta informacinė medžiaga ir leidiniai (pridedama prie ataskaitos)**

Nėra

**Papildoma informacija (iš kokių lėšų finansuojama tarnybinė komandiruotė)**

Kelionės, nakvynės, dienpinigių ir kitas išlaidas padengė Kauno miesto savivaldybė.

Visvaldas Matijošaitis

Povilas Mačiulis